《丰年》
元代·邓雅

豳风世已远，王业今复隆。岂敢辞艰难，治本当力农。

维时降甘雨，我稼已芃芃。一稔定可期，未私乃先公。

公家毕租税，祭祀亦已供。饮酒日为乐，不知年岁终。

作者简介：邓雅（1328—？），字伯言，江西峡江县（明初峡江地域属新淦县）人，曾中元代明经科。明洪武中，以郡举入京。太祖命赋钟山诗，稿既呈，其中一联，太祖大喜，以手拍案高诵之。雅以为帝怒，惊死于墀下，扶至东华门始醒。授谕德，寻辞归。与梁寅（新余名士）友善，讲学于石门山中。邓雅工诗，气味冲澹，颇有自然之致，以能诗而鸣东南。著有《玉笥集》九卷，凡数百篇，录于《四库全书》。